钦定古今图书集成/明伦汇编/家范典/第059卷 > 《汉刘熙释名》 > 《释亲属》
## 钦定古今图书集成/明伦汇编/家范典/第059卷 > 《汉刘熙释名》 > 《释亲属》

子，孳也。“相生”，蕃孳也。

“孙”，逊也。逊遁在后生也。

“曾孙”义如曾祖也。

《元孙》，元，悬也。上悬于高祖，最在下也。

元孙之子曰“来孙”，此在无服之外，其意疏远，呼之乃
来也。

“来孙之子曰昆孙”，昆，贯也。恩情转远，以礼贯连之耳。
“昆孙之子曰仍孙”，以礼仍有之耳，恩意实远也。
“仍孙之子曰云孙”，言去己远如浮云也，皆为早娶晚
死者言也。